CELEX: 32003R0409
Language: da
Date: 2003-03-05 00:00:00
Title: Kommissionens forordning (EF) nr. 409/2003 af 5. marts 2003 om ændring af forordning (EF) nr. 2879/2000 om gennemførelsesbestemmelser til Rådets forordning (EF) nr. 2702/1999 om oplysningskampagner og salgsfremmende foranstaltninger for landbrugsprodukter i tredjelande

Avis juridique important

|

32003R0409

Kommissionens forordning (EF) nr. 409/2003 af 5. marts 2003 om ændring af forordning (EF) nr. 2879/2000 om gennemførelsesbestemmelser til Rådets forordning (EF) nr. 2702/1999 om oplysningskampagner og salgsfremmende foranstaltninger for landbrugsprodukter i tredjelande  

EU-Tidende nr. L 062 af 06/03/2003 s. 0014 - 0015

Kommissionens forordning (EF) nr. 409/2003af 5. marts 2003om ændring af forordning (EF) nr. 2879/2000 om gennemførelsesbestemmelser til Rådets forordning (EF) nr. 2702/1999 om oplysningskampagner og salgsfremmende foranstaltninger for landbrugsprodukter i tredjelandeKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2702/1999 af 14. december 1999 om oplysningskampagner og salgsfremmende foranstaltninger for landbrugsprodukter i tredjelande(1), særlig artikel 5 og 11, ogud fra følgende betragtninger:(1) Ifølge artikel 9, stk. 1, i Kommissionens forordning (EF) nr. 2879/2000(2), senest ændret ved forordning (EF) nr. 1854/2002(3), skal medlemsstaterne hvert år senest den 30. april meddele Kommissionen programmerne og gennemførelsesorganerne med henblik på gennemførelsen af de foranstaltninger, der indgår i de i artikel 7, stk. 1, i forordning (EF) nr. 2702/1999 omhandlede programmer.(2) På grund af den tidligere ringe udnyttelse af de disponible finansielle midler, der var afsat i støtte til oplysningskampagner og salgsfremmende foranstaltninger, bør der åbnes mulighed for, at de pågældende organer kan indgive nye programmer to gange om året.(3) Listen over målmarkeder bør revideres, for at der kan tages hensyn til udvidelsen af Unionen. På grund af den dato, der er fastsat for vedtagelsen af programmerne i 2003, bør bl.a. de lande, der skal tiltræde Fællesskabet næste år, slettes fra listen.(4) Listen over produkter, der kan omfattes af afsætningsfremmende foranstaltninger i tredjelande, bør revideres. Det er hensigtsmæssigt at udvide listen til også at omfatte spindhør, for hvilken de afsætningsfremmende foranstaltninger tidligere har fået en positiv vurdering.(5) Forordning (EF) nr. 2879/2000 bør ændres i overensstemmelse hermed.(6) De i denne forordning fastsatte foranstaltninger er i overensstemmelse med udtalelse fra fællesmødet for Forvaltningskomitéerne vedrørende "Fremme af Landbrugsprodukter" -UDSTEDT FØLGENDE FORORDNING:Artikel 1I forordning (EF) nr. 2879/2000 foretages følgende ændringer:1) I artikel 9 foretages følgende ændringer:a) Stk. 1, første punktum, affattes således:"Medlemsstaterne meddeler hvert år senest den 15. juni og den 15. december Kommissionen den foreløbige liste over de programmer og gennemførelsesorganer, de har udvalgt, sammen med en kopi af de pågældende programmer."b) I stk. 3, første afsnit, ændres "den 30. september" til "den 15. september og den 28. februar".2) Bilaget affattes som angivet i bilaget til nærværende forordning.Artikel 2Denne forordning træder i kraft på tredjedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 5. marts 2003.På Kommissionens vegneFranz FischlerMedlem af Kommissionen(1) EFT L 327 af 21.12.1999, s. 7.(2) EFT L 333 af 29.12.2000, s. 63.(3) EFT L 280 af 18.10.2002, s. 7.BILAG"BILAGListe over tredjelandsmarkeder, hvor der kan gennemføres afsætningsfremmende foranstaltninger- Schweiz- Norge- Rumænien- Bulgarien- Rusland- Japan- Kina- Sydkorea- Sydøstasien- Indien- Mellemøsten- Nordafrika- Sydafrika (Republikken)- Nordamerika- Latinamerika- Australien og New Zealand.Liste over produkter, der kan omfattes af afsætningsfremmende foranstaltninger i tredjelande- Okse- og svinekød, fersk, kølet eller frosset, forarbejdede produkter og kødtilberedninger- Kvalitetsfjerkrækød- Ost og yoghurt- Olivenolie og spiseoliven- Bordvin med geografisk betegnelse, kvalitetsvin fra bestemte dyrkningsområder (kvbd)- Spiritus med beskyttet geografisk eller traditionel betegnelse- Friske og forarbejdede frugter og grøntsager- Forarbejdede korn- og risprodukter- Spindhør."